हिन्दुस्तान एरोनॉटिक्स लिमिटेड के मुख्य प्रबंध निदेशक आर माधवन के अनुसार वायु सेना के टैंकर विमान आई एल-78 ने तेजस में 2000 फुट की उंचाई पर 1900 किलो तेल भरा। तेजस की गति उस समय 270 किलोमीटर प्रति घंटा थी। टैंकर विमान ने तेजस के भीतरी टैंक और ड्राप टैंक को पूरा भर दिया। तेजस को इस दौरान विंग कमांडर सिद्धार्थ सिंह उड़ा रहे थे। इस प्रक्रिया के समय ग्वालियर स्टेशन में स्थित नियंत्रण कक्ष से सभी प्रणालियों पर नजर रखी जा रही थी। विमान की सभी संबंधित प्रणाली सभी कसौटियों पर पूरी तरह खरी उतरी।